Document ID: 31994D0203

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1994 για τον καθορισμό, για την περίοδο 1994-1999, της ενδεικτικής κατανομής ανά κράτος μέλος των πιστώσεων ανάληψης υποχρεώσεων των διαρθρωτικών ταμείων για το στόχο αριθ. 5β) όπως έχει καθοριστεί από τον κανονισμό (ΕΟΚ) αριθ. 2052/88 του Συμβουλίου (94/203/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητα τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (1), όπως τροποποιήθηκε από τον κανονισμό (ΕΟΚ) αριθ. 2081/93 (2), και ιδίως το άρθρο 12 παράγραφος 4,
Εκτιμώντας:
ότι, σύμφωνα με το άρθρο 12 παράγραφος 4 του κανονισμού (ΕΟΚ) αριθ. 2052/88 και με διαφανείς διαδικασίες, η Επιτροπή καθορίζει την ενδεικτική κατανομή ανά κράτος μέλος των πιστώσεων ανάληψης υποχρεώσεων των διαρθρωτικών ταμείων για το στόχο αριθ. 5β), λαμβάνοντας υπόψη τα εξής αντικειμενικά κριτήρια: την εθνική ευημερία, την περιφερειακή ευημερία, τον πληθυσμό των περιοχών και τη σχετική σοβαρότητα των διαρθρωτικών προβλημάτων συμπεριλαμβανομένου του επιπέδου της ανεργείας και, ιδίως, των αναπτυξιακών αναγκών στις αγροτικές ζώνες-
ότι, αφού αφαιρεθούν οι πιστώσεις που θα διατεθούν για τη χρηματοδότηση των παρεμβάσεων που αναλαμβάνονται με πρωτοβουλία της Επιτροπής, οι διαθέσιμοι πόροι για υποχρεώσεις των διαρθρωτικών ταμείων, εκφρασμένοι σε τιμές του 1994, ανέρχονται για το στόχο αριθ. 5β) σε 6 134 εκατομμύρια Ecu για την περίοδο 1994-1999-
ότι η ενδεικτική κατανομή που περιλαμβάνεται στο παράρτημα της παρούσας απόφασης ανταποκρίνεται στα κριτήρια του άρθρου 12 παράγραφος 4 του κανονισμού (ΕΟΚ) αριθ. 2052/88,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για την περίοδο 1994-1999, η ενδεικτική κατανομή μεταξύ των κρατών μελών των πιστώσεων ανάληψης υποχρεώσεων για τα κοινοτικά πλαίσια στήριξης του στόχου αριθ. 5β) όπως αυτός καθορίζεται από τον κανονισμό (ΕΟΚ) αριθ. 2052/88 εμφαίνεται στο παράρτημα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Φεβρουαρίου 1994.

Labels: 2
15
18